laion/Wikipedia-Exotic huggingface dataset:
ბესარიონ ხიდეშელი

ბესარიონ ხიდეშელი (დ. 3 ივლისი, 1948, ონი, საქართველოს სსრ, სსრკ — გ. 6 აგვისტო, 2001) — ქართველი მსახიობი. 1971 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1970 წლიდან იყო რუსთაველის სახელობის თეატრის მსახიობი. გადაღებულია ფილმებში: „სამკაული სატრფოსთვის“, „რაჭა, ჩემო სიყვარულო“, „დათა თუთაშხია“, „მშობლიურო ჩემო მიწავ!“, „გამოაღეთ ფანჯრები“, „მონანიება“ და სხვა. მონაწილეობდა ასევე ტელესერიალებში. 1971 — „სამკაული სატრფოსთვის“ — მუხტარი (რეჟ. თ. აბულაძე) 1977 — „რაჭა ჩემო სიყვარულო“ — ვალიკო (რეჟ. თემურ ფალავანდიშვილი და იოზეფ მედვედი) 1977 — „ოთხი შარვალი და ერთი ჩითის კაბა“ — ოთარი(რეჟ. ა. ნინუა) 1978 — „დათა თუთაშხია“ — ტაბისონაშვილი (რეჟ. გ. ლორთქიფანიძე, გ. გაბესკირია) 1980 — „მშობლიურო ჩემო მიწავ!“ (რაიკომის მდივანი) — (რეჟ.რ. ჩხეიძე) 1980 — „ხელსაყრელი კონტრაქტი“ — გიორგი შევლაძე, მილიციის პოდპოლკოვნიკი (რეჟ. ვ. საველიევი) 1981 — „გამოაღეთ ფანჯრები“ — (რეჟ. დ. აბაშიძე) 1982 — „სამი ალიყური“ — (რეჟ. ე. ჟღენტი) 1984 — „მონანიება“ — (რეჟ. თ. აბულაძე) 1985 — „შეხვედრა ირმის ნახტომში“ — მანარგია (რეჟ. იანის სტრეიჩი) 1988 — „ჭა“ — (რეჟ. პ. ჩარკვიანი) 1993 — „ექსპრეს-ინფორმაცია“ — (რეჟ. ე. შენგელაია) 1995 — „წითელი პატეფონი“ — (რეჟ. დ. აბაშიძე) 1997 — „უნამუსო“ — (რეჟ. გ. ხარებავა) 1999 — „მიჯაჭვული რაინდები“ — მამაო გიორგი (რეჟ. გ. ჩოხელი) ბესარიონ ხიდეშელი — საქართველოს ბიოგრაფიული ლექსიკონი ბესარიონ ხიდეშელი — ეროვნული ფილმოგრაფია ბესარიონ ხიდეშელი — კინოფილმების ინტერნეტ მონაცემთა ბაზა (ინგლისური)
ბადრი კაკაბაძე

ბადრი კაკაბაძე (დ. 25 დეკემბერი, 1954) — ქართველი მსახიობი. 1975 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი (მ. თუმანიშვილის სახელოსნო). 1975 წელს გამოდიოდა კინომსახიობთა თეატრის სცენაზე. 1976 წლიდან მოღვაწეობს რუსთავის დრამატულ თეატრში. ამავე წლიდან მუშაობს კინოში. ეკრანზე მისი დებიუტი შედგა ფილმით „გასეირნება თბილისში“ (ვოკალისტი; რეჟ. ნ. მჭედლიძე, 1976). მთავარი როლები შეასრულა ფილმებში: „რაჭა, ჩემო სიყვარულო“ (ზაური; რეჟ. თ. ფალავანდიშვილი, 1977) და „აქედანა და შენამდე“ (ბუჭუტა; რეჟ. ლ. გორდელაძე, 1984). 1976 — „გასეირნება თბილისში (ნამდვილი თბილისელი და სხვები)“ — ვოკალისტი (რეჟ. ნ. მჭედლიძე) 1977 — „რაჭა ჩემო სიყვარულო“ — ზაური (რეჟ. თემურ ფალავანდიშვილი და იოზეფ მედვედი) 1979 — „იმერული ესკიზები“ — ბარნაბა (რეჟ. ნ. მჭედლიძე) 1981 — „ყოჩაღად პაპებო“ — (რეჟ. ნ. ნენოვა, გ. წულაია) 1984 — „აქედანა და შენამდე“ — ბუჭუტა (რეჟ. ლ. გორდელაძე) 1984 — „უკვდავების თეთრი ვარდი“ — (რეჟ. ნ. მჭედლიძე) 1985 — „წყარო“ — (რეჟ. დ. ხოჯავა) 1988 — „მეტიჩარა“ — (რეჟ. ნ. ნენოვა, გ. წულაია) 1990 — „ოჰ, ეს საშინელი, საშინელი ტელევიზორი“ — გელა (რეჟ. თ. ფალავანდიშვილი) 2010 — „ომი და ქორწილი“ (რეჟ. ზაზა კოლელიშვილი) 2011 — „ჭამა და სექსი“ (რეჟ. გ. ლიფონავა) ბადრი კაკაბაძე — საქართველოს ბიოგრაფიული ლექსიკონი ბადრი კაკაბაძე — ეროვნული ფილმოგრაფია ბადრი კაკაბაძე — კინოფილმების ინტერნეტ მონაცემთა ბაზა (ინგლისური)
სხალტბის სერი

სხალტბის სერი — დაბალი კუესტური სერი საქართველოში, მცხეთის მუნიციპალიტეტში. წარმოადგენს კვერნაქის ქედის აღმოსავლეთ ნაწილს. გაწოლილია მდინარეებს ქსანსა და არაგვს შორის. სიგრძე 12 კმ, ფართობი 74 კმ², ხოლო ტოპოგრაფიული ზედაპირის ფართობი 195,8 კმ². მაქსიმალური სიმაღლე ზღვის დონიდან 1095,1 მ (მთა გოგოთისერი). სხვა მთებიდან მნიშვნელოვანია სხალტბა (1091 მ). ჩრდილოეთი კალთა დამრეცია, სამხრეთი — ციცაბო, განსაკუთრებით ფლატეა მდინარე არაგვისაკენ ორიენტირებული კალთა და ძეგვსა და მცხეთას შორის მდებარე მონაკვეთი. აგებულია მოლასური ტიპის ნეოგენური ქანებით, მ. შ. კონტინენტური კონგლომერატებით, თიხებითა და ქვიშაქვებით. ღვარცოფული წვიმებისგან ნიადაგის ხშირი გადარეცხვის გამო მისი ქვედა ნაწილი ბედლენდური რელიეფით ხასიათდება. მონოკლინურ-ტექტონიკურ-ეროზიული დაბალი სერია. ჩრდილო დამრეცი კალთა თანდათან გადადის მუხრან-საგურამოს ვაკეში, სამხრეთით ციცაბოდ ეშვება მტკვრის ხეობაში. დანაწევრებულია მშრალი ხევებითა და ხრამებით. განვითარებულია ყავისფერი ნიადაგები, ხოლო სამხრეთ კალთებზეა თიხნარი და თიხნარქვიშიანი ბედლენდური ნიადაგები. გაბატონებულია წიწვოვანი ნათელი ტყე. სხალტბის სერის სამხრეთ კალთაზეა შიომღვიმე. არის მრავალი ხელოვნური გამოქვაბული. ფერდობებზეა სოფლები: სხალტბა და გოროვანი. სერის ჩრდილოეთ ფერდობზე გაშენებული იყო შიომღვიმის წყალსადენი. ↑ საქართველოს სსრ მეცნიერებათა აკადემიის მოამბე. თბ., 1972. ტ. 67. გვ. 105–106. (N1). ↑ უკლება დ., აღმოსავლეთ საქართველოს ფიზიკურ-გეოგრაფიული დარაიონება, თბილისი, 1968. ↑ უკლება დ., აღმოსავლეთ საქართველოს მთიანი მხარეების ლანდშაფტები და ფიზიკურ-გეოგრაფიული რაიონები, თბ., 1974. ↑ მ. საბაშვილი. საქართველოს სსრ ნიადაგები : [მონოგრაფია], თბილისი, მეცნიერება, 1965. ↑ „საქართველოს არქეოლოგია“ / რედ: აფაქიძე ა., თბილისი: თსუ გამომცემლობა, 1959. — გვ. 387–388.
უილიამ მარგეტსონი

უილიამ ჰენრი მარგეტსონი (ინგლ. William Henry Margetson; დ. დეკემბერი, 1861, ლონდონი — 2 იანვარი, 1940) — ბრიტანელი მხატვარი და ილუსტრატორი, რომელიც ძირითადად ცნობილია ქალების ესთეტიკური პორტრეტებით. მარგეტსონი დაიბადა ლონდონის სამხრეთში, კემბერველის რაიონში. სწავლობდა დულვიჩის კოლეჯში, მოგვიანებით კი ხელოვნების სამეფო კოლეჯში და სამეფო აკადემიის სკოლაში. 1885 წელს მისი ნამუშევრები პირველად გამოიფინა სამეფო აკადემიაში, შემდეგ კი ბრიტანელ მხატვართა სამეფო საზოგადოებაში, ნავთობის მხატვართა სამეფო ინსტიტუტში და გროსვენორის გალერეაში. 1885 წლის ბოლოს მან სამეფო აკადემიაში სწავლისთვის მოიპოვა მედალი, რომელიც ამჟამად ბრიტანეთის მუზეუმშია. მარგეტსონი ზეთებსა და აკვარელებში ხატავდა. მან სახელი გაითქვა ლამაზი ქალების პორტრეტებით, ხშირად თანამედროვე ვარცხნილობებითა და ქუდებით. მან ასევე შექმნა რელიგიური და ალეგორიული ნამუშევრები. დასაწყისისთვის იგი მუშაობდა აკადემიურ, ვიქტორიანულ სტილში. მოგვიანებით იყენებდა ფუნჯის სტილს, რომელიც შთაგონებულია პოსტიმპრესიონისტებისა და პრერაფაელიტების, განსაკუთრებით ლოურენს ალმა-ტადემას მიერ. მისი ყველაზე წარმატებული ნამუშევარი იყო კლასიკური დეკორატიული „The Sea Hath its Pearls“, რომელიც მან გამოფინა 1897 წელს სამეფო აკადემიაში, ამჟამად კი ავსტრალიაში, ახალი სამხრეთ უელსის სამხატვრო გალერეის მფლობელობაშია. მარგეტსონის „ალფრედ ტენისონის პორტრეტი“ არის ლონდონის პორტრეტების ეროვნულ გალერეაში. მარგეტსონი ასევე მუშაობდა წიგნების ილუსტრაციებზე. ის დაქორწინებული იყო მხატვარ ჰელენ ჰეტონზე, რომელიც გაიცნო, როდესაც ერთად მუშაობდნენ ილუსტრაციულ პროექტზე. ის ცხოვრობდა და მუშაობდა ჯერ ლონდონში, შემდეგ კი ბლუბერიში და უოლინგფორდში. მხატვარი 1940 წელს უოლინგფორდში გარდაიცვალა. მარგეტსონი მხატვრებისა და ხელოვნების შესახებ 2 artworks by or after William Henry Margetson Art მოკლე ბიოგრაფია დაარქივებული 2012-10-24 საიტზე Wayback Machine. W. H. Margetson ↑ medal | British Museum.
ჯაფარაბადი (ჯაბრაილის რაიონი)

ჯაფარაბადი (აზერ. Cəfərabad) — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 4 ოქტომბერს აზერბაიჯანის შეიარაღებულმა ძალებმა სოფელი დაიბრუნეს. ჩაფარაბადი მდებარეობს დაბლობაზე, სოფელ ქარხუნის ადმინისტრაციულ თემში. დასახლება 1806 წელს შეიქმნა ჯაფარყულუ ხანის კუთვნილი ოჯახების მიერ და სოფელსაც ხანის სახელი ეწოდა. ↑ Cəbrayılın 9 kəndi işğaldan azad edilib (4 ოქტომბერი 2020). ციტირების თარიღი: 2020 წლის 4 ოქტემბერი. (აზერბაიჯანული) ↑ Azərbaycan toponimlərinin ensiklopedik lüğəti, Bakı: Şərq-Qərb, 2007. (აზერბაიჯანული)
ჩალაბილარი (ჯაბრაილის რაიონი)

ჩალაბილარი (აზერ. Çələbilər) — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 25 ოქტომბერს აზერბაიჯანის შეიარაღებულმა ძალებმა სოფელი დაიბრუნეს. სოფელი დარეგისტრირდა 1933 წელს. ↑ Çələbilər // Azərbaycan toponimlərinin ensiklopedik lüğəti, ტ. I cild, Bakı: Şərq-Qərb, 2007, ISBN 978-9952-34-155-3.
ჩარაქანი

ჩარაქანი (აზერ. Çərəkən) — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში. 1993 წლიდან ოკუპირებული იყო სომხეთის შეიარაღებული ძალების მიერ. 2020 წლის 4 ოქტომბერს აზერბაიჯანის შეიარაღებულმა ძალებმა სოფელი დაიბრუნეს. 1933 წელს სოფლის სახელად დარეგისტრირდა „ჩარაქანთი“. რაუფ ვალიევი — დახურულ სააქციო საზოგადოება „აზერბაიჯანის კასპიის საზღვაო კომპანიის“ თავმჯდომარე. ↑ Cəbrayılın 9 kəndi işğaldan azad edilib (4 ოქტომბერი 2020). ციტირების თარიღი: 4 ოქტომბერი 2020. (აზერბაიჯანული) ↑ Çərəkən // Azərbaycan toponimlərinin ensiklopedik lüğəti, ტ. I cild, Bakı: Şərq-Qərb, 2007, ISBN 978-9952-34-155-3. (აზერბაიჯანული) ↑ Vəliyev Rauf Göyüş oğlu - Sədr დაარქივებული 2016-07-04 საიტზე Wayback Machine. . acsc.az (აზერბაიჯანული)
ალეკო ნინუა

ალეკო (ალექსანდრე) ნინუა (დ. 27 თებერვალი, 1934, თბილისი, საქართველოს სსრ — გ. 17 იანვარი, 2012) — ქართველი რეჟისორი, მსახიობი, სცენარისტი. საქართველოს ხელოვნების დამსახურებული მოღვაწე (1980). ღირსების ორდენის კავალერი (2003). 1957 წელს დაამთავრა თბილისის შოთა რუსთაველის სახელობის თეატრალური ინსტიტუტის სარეჟისორო ფაკულტეტი. 1958 წლიდან მუშაობდა თბილისის მოზარდ მაყურებელთა სახელმწიფო ქართული თეატრში დამდგმელ რეჟისორად. 1961 წლიდან საქართველოს ტელევიზიის საბავშვო გადაცემათა რედაქციის რეჟისორია, 1968 წლიდან კი კომპანია „ქართული ტელეფილმის“ დამდგმელი კინორეჟისორი. 1980 წლიდან ეწეოდა პედაგოგიურ მოღვაწეობას. დამდგმელი რეჟისორი და სცენარის ავტორია ფილმებისა: „საქართველოს გზებით“ (დოკუმენტური, 1969), „მე მოვედი“ (1981), „პოეზია უსიტყვოდ“ (დოკუმენტური, 1988), „დილა მშვიდობისა“ (დოკუმენტური, 1974). გადაღებულია ფილმში: „აბეზარა“ (1956) 1966 წლიდან იყო საქართველოს კინემატოგრაფისტთა შემოქმედებითი კავშირის წევრი. 1980 — საქართველოს ხელოვნების დამსახურებული მოღვაწე 2003 — ღირსების ორდენი ალეკო ნინუა — საქართველოს ბიოგრაფიული ლექსიკონი ალეკო ნინუა — ეროვნული ფილმოგრაფია ალეკო ნინუა — კინოფილმების ინტერნეტ მონაცემთა ბაზა (ინგლისური)
ფინანსური მონიტორინგის სამსახური (აზერბაიჯანი)

აზერბაიჯანის რესპუბლიკის ფინანსური მონიტორინგის სამსახური (აზერ. Azərbaycan Respublikasının Maliyyə Monitorinqi Xidməti) — ორგანო, რომელიც ახორციელებს კანონით დადგენილ უფლებამოსილებებს დანაშაულებრივი გზით მოპოვებული ფულის ან სხვა ქონების ლეგალიზაციასთან და ტერორიზმის დაფინანსებასთან ბრძოლის სფეროში. ფინანსური მონიტორინგის სამსახურის მთავარი მიზანია აზერბაიჯანის კანონმდებლობით განსაზღვრული დანაშაულებრივი გზით მოპოვებული სახსრების ან სხვა ქონების აღკვეთისა და ტერორიზმის დაფინანსების მოთხოვნების დაცვაზე ზედამხედველობა. იგი ასევე ყურადღებას ამახვილებს შესაბამის სფეროში პოლიტიკისა და საერთო რეგულირების განხორციელებაზე, აგრეთვე მონიტორინგის უწყებების, მონიტორინგში ჩართული სხვა პირების, ზედამხედველობის ორგანოების და სხვა სახელმწიფო ორგანოების საქმიანობის კოორდინაციაზე, რაც მთლიანობაში უზრუნველყოფს გამჭვირვალობასა და ეფექტურობას. 2009 წლის 10 თებერვალს კანონის №767-IIIQ „დანაშაულებრივი გზით მოპოვებული სახსრების ან სხვა ქონების ლეგალიზაციისა და ტერორიზმის დაფინანსების ლეგალიზაციის წინააღმდეგ ბრძოლის შესახებ“ აზერბაიჯანის რესპუბლიკის პრეზიდენტის №66 ბრძანებულებით შეიქმნა დამოუკიდებელი სტრუქტურული ქვედანაყოფი - ფინანსური მონიტორინგის სამსახური. აზერბაიჯანის რესპუბლიკის პრეზიდენტის 2016 წლის 3 თებერვლის №760 ბრძანებულებით შეიქმნა საჯარო სამართლის იურიდიული პირი - აზერბაიჯანის რესპუბლიკის ფინანსური ბაზრების ზედამხედველობის პალატამ და ფინანსური მონიტორინგის სამსახურმა განაგრძო. აზერბაიჯანის რესპუბლიკის პრეზიდენტის 2018 წლის 25 მაისის №95 ბრძანებულებით ფინანსური მონიტორინგის სამსახური ფინანსური ბაზრების ზედამხედველობის პალატას გამოეყო. სამსახური აგრძელებს ფუნქციონირებას, როგორც საჯარო სამართლის იურიდიული პირი. აზერბაიჯანის რესპუბლიკის პრეზიდენტის 2020 წლის 24 თებერვლის ბრძანებულებით „აზერბაიჯანის რესპუბლიკის ფინანსური მონიტორინგის სამსახურის წესდებაში“ ცვლილებების შეტანის შესახებ, დამტკიცებული 2018 წლის 18 ივლისის №215 ბრძანებულებით ფინანსური მონიტორინგის სამსახურმა დაიწყო ფუნქციონირება აზერბაიჯანის რესპუბლიკის ეკონომიკის სამინისტროსთან. სააგენტოს მმართველი ორგანოა საბჭო, რომელიც მართავს ორგანიზაციას და აკონტროლებს მის საქმიანობას. https://www.fiu.az/ - სააგენტოს ოფიციალური ვებ-გვერდი ↑ Azərbaycan Respublikasının Maliyyə Monitorinqi Xidmətinin yaradılması haqqında AZƏRBAYCAN RESPUBLİKASI PREZİDENTİNİN FƏRMANI. დაარქივებულია ორიგინალიდან — 2023-08-22. ციტირების თარიღი: 2023-08-22. ↑ 2.0 2.1 В Азербайджане создана новая финансовая надзорная структура ↑ 3.0 3.1 Cinayət yolu ilə əldə edilmiş pul vəsaitlərinin və ya digər əmlakın leqallaşdırılmasına və terrorçuluğun maliyyələşdirilməsinə qarşı mübarizə haqqında[1] AZƏRBAYCAN RESPUBLİKASININ QANUNU. დაარქივებულია ორიგინალიდან — 2023-08-22. ციტირების თარიღი: 2023-08-22. ↑ Azərbaycan Respublikası Prezidentinin 2018-ci il 18 iyul tarixli 215 nömrəli Fərmanı ilə təsdiq edilmiş “Azərbaycan Respublikası Maliyyə Monitorinqi Xidmətinin Nizamnaməsi”ndə dəyişiklik edilməsi haqqında AZƏRBAYCAN RESPUBLİKASI PREZİDENTİNİN FƏRMANI. დაარქივებულია ორიგინალიდან — 2023-08-22. ციტირების თარიღი: 2023-08-22. ↑ Создана Служба финансового мониторинга Азербайджанской Республики.
აზერბაიჯანის ბირთვული და რადიოლოგიური საქმიანობის მარეგულირებელი სააგენტო

აზერბაიჯანის ბირთვული და რადიოლოგიური საქმიანობის მარეგულირებელი სააგენტო (აზერ. Nüvə və Radioloji Fəaliyyətin Tənzimlənməsi üzrə Dövlət Agentliyi) — აზერბაიჯანის ცენტრალური აღმასრულებელი ხელისუფლების ორგანო, რომელიც მონაწილეობს მოსახლეობისა და ტერიტორიების ბირთვული და რადიაციული უსაფრთხოების უზრუნველყოფაში. სააგენტო დაარსდა 2008 წლის 24 აპრილს. მონაწილეობს ბირთვული და რადიოლოგიური საქმიანობის რეგულირების სფეროში სახელმწიფო პოლიტიკის შემუშავებაში, უზრუნველყოფს ამ პოლიტიკის განხორციელებას და სახელმწიფო ზედამხედველობას ამ სფეროში. სააგენტოს ძირითადი საქმიანობაა: ბირთვული და რადიოლოგიური საქმიანობის რეგულირების ერთიანი სახელმწიფო პოლიტიკის შემუშავებაში მონაწილეობა და ამ პოლიტიკის განხორციელების უზრუნველყოფა; ბირთვული და რადიოლოგიური საქმიანობის უსაფრთხოების მარეგულირებელი მექანიზმების ჩამოყალიბება; ბირთვული და რადიოლოგიური საქმიანობის განხორციელებაზე ზედამხედველობა და რადიაციული უსაფრთხოების უზრუნველყოფა; შესაბამისი ზომების მიღება ამ სფეროში გამოვლენილი დარღვევების წინააღმდეგ; ბირთვული და რადიაციული უსაფრთხოების უზრუნველყოფის ნორმებისა და წესების დაცვის კონტროლი; რადიაციული უსაფრთხოების უზრუნველყოფა საწარმოებსა და ორგანიზაციებში, რომელთა საქმიანობა დაკავშირებულია რადიოაქტიური ნივთიერებების და მაიონებელი გამოსხივების წყაროების გამოყენებასთან, აგრეთვე იმ ადგილებში, სადაც ტარდება რადიაციული მონიტორინგი. ↑ Президент Ильхам Алиев расширил полномочия Госагентства по регулированию ядерной и радиологической деятельности
აზერბაიჯანის ეკონომიკური ზონების განვითარების სააგენტო

აზერბაიჯანის ეკონომიკური ზონების განვითარების სააგენტო (აზერ. İqtisadi Zonaların İnkişafı Agentliyi) — სახელმწიფო ორგანო, რომელიც ორგანიზებას უწევს საქმიანობას, მართავს და ავითარებს სამრეწველო პარკებს, ინდუსტრიულ უბნებსა და სასოფლო-სამეურნეო პარკებს აზერბაიჯანში. სააგენტო შეიქმნა აზერბაიჯანის პრეზიდენტის ილჰამ ალიევის 2021 წლის 22 იანვრის №1257 ბრძანებულებით „სამრეწველო პარკების, ინდუსტრიული უბნების და სასოფლო-სამეურნეო პარკების მართვის გაუმჯობესების ღონისძიებების შესახებ“ შპს სუმგაიტის ქიმიური ინდუსტრიული პარკის ბაზაზე. სააგენტოს წესდება დამტკიცდა რესპუბლიკის პრეზიდენტის 2021 წლის 21 დეკემბრის №1506 ბრძანებულებით. სამრეწველო პარკები არის ტერიტორიები, რომლებსაც გააჩნიათ ყველა საჭირო ინფრასტრუქტურა და მართვის ინსტიტუტი, რომლებიც გამოიყენება კონკურენტუნარიანი წარმოებისა და მომსახურების უზრუნველსაყოფად სამეწარმეო საქმიანობის განხორციელების უახლესი ტექნოლოგიების გამოყენებით, რაც იწვევს ეფექტურ მუშაობას და მეწარმეობის განვითარებას. სახელმწიფო სახსრების ხარჯზე ინდუსტრიული პარკები უზრუნველყოფილია ფართო ინფრასტრუქტურული სისტემით. ამჟამად ეკონომიკური ზონების განვითარების სააგენტოს მართვაში 6 ინდუსტრიული პარკია - სუმგაითის ქიმიური ინდუსტრიული პარკი, გარადაღის ინდუსტრიული პარკი, პირალაჰის ინდუსტრიული პარკი, მინგაჩევირის ინდუსტრიული პარკი, აღდამის ინდუსტრიული პარკი, „არაზის ველის ეკონომიკური ზონა“ ინდუსტრიული პარკი. ინდუსტრიული უბანი არის ტერიტორია, რომელსაც გააჩნია სამეწარმეო საქმიანობის განსახორციელებლად საჭირო ინფრასტრუქტურა და გამოიყენება მცირე და საშუალო მეწარმეების მიერ წარმოებისა და მომსახურების გაწევისთვის. ეკონომიკური ზონების ადმინისტრაციაში ამჟამად 4 ინდუსტრიული უბანია - ჰაჯიგაბულის ინდუსტრიული უბანი, მასალი ინდუსტრიული უბანი, ნეფთჩალას ინდუსტრიული უბანი, საბირაბადის ინდუსტრიული უბანი. რესპუბლიკის 32 რეგიონში 239,3 ათას ჰექტარ მიწის ფართობზე 51 აგროპარკი და მსხვილი მეურნეობაა შექმნილი, რომელთა საერთო საპროექტო ღირებულება 2,4 მილიარდი მანეთია. მათგან 34 სპეციალიზებული იყო მემცენარეობაში, 14 მემცენარეობისა და მეცხოველეობის, 1 მეცხოველეობის და 2 დახარისხება-შეფუთვაში, გადამუშავებასა და ლოჯისტიკაში. 2020 წლის 14 სექტემბერს რესპუბლიკის პრეზიდენტი პროფესიული განათლების ცენტრის გახსნის ცერემონიას დაესწრო. ეკონომიკური ზონების განვითარების სააგენტოსთან არსებული პროფესიული სწავლების ცენტრი არის პირველი პროფესიული სასწავლო დაწესებულება, რომელიც შეიქმნა ქვეყანაში ინდუსტრიული პარკის ტერიტორიაზე. პროფესიულ საგანმანათლებლო ცენტრში სწავლის ხანგრძლივობაა 1 წელი და მიღება ხდება გასაუბრების გზით. გასაუბრებაში მონაწილეობენ სრული საშუალო განათლების მქონე პირები. ასევე სასწავლო პროცესის განმავლობაში სტიპენდიით უზრუნველყოფილნი არიან სტუდენტები, რომლებიც სახელმწიფო სახსრების ხარჯზე სწავლობენ. http://www.economiczones.gov.az/ - სააგენტოს ოფიციალური ვებ-გვერდი ↑ Azerbaijan establishes Agency for Development of Economic Zones ↑ Ilham Aliyev laid foundation stone for “Araz Valley Economic Zone” Industrial Park to be established in East Zangazur economic region ↑ lham Aliyev attended the inauguration of the Vocational Education Center in Sumgayit
დალი ბაქრაძე

დალი ბაქრაძე (დ. 28 ნოემბერი, 1935, თბილისი) — ქართველი გეოგრაფი, ინჟინერი, კლიმატოლოგი, მეცნიერი. 1959 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ინჟინერ-კლიმატოლოგის სპეციალობით. 1959 წლიდან მუშაობს ვახუშტი ბაგრატიონის სახელობის გეოგრაფიის ინსტიტუტში, თავდაპირველად ლაბორანტის, შემდეგ, 1962 წლიდან უმცროს მეცნიერ თანამშრომლად. არის პირველი კატეგორიის ინჟინერი. მისი კვლევის სფერო კლიმატის აქტუალური საკითხების შესწავლაა. კერძოდ, შრომებში განსაკუთრებული ყურადღება გამახვილებულია კლიმატის ცვლილებებზე - გლობალური დათბობა ზოგადად და რეგიონის პირობებში. გამოქვეყნებული აქვს 10-ზე მეტი სამეცნიერო ნაშრომი, გარდა ამისა მონაწილეობდა სხვადასხვა მასშტაბისა და რეგიონების რუკების შედგენაში. ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი თბ., 2003 გვ.37 დალი ბაქრაძე — საქართველოს ბიოგრაფიული ლექსიკონი
თამარ ბრეგაძე

თამარ ბრეგაძე (დ. 23 მაისი, 1963, თბილისი) — ქართველი ექიმი, მეცნიერი. 1985 წელს დაამთავრა თბილისის სახელმწიფო სამედიცინო ინსტიტუტის სტომატოლოგიური ფაკულტეტი. 1985–1987 წლებში იყო თბილისის სახელმწიფო სამედიცინო ინსტიტუტის თერაპიული სტომატოლოგიის კათესრის კლინიკური ორდინატორი. 1987–1994 წლებში ამავე კათედრის ასისტენტი. 1988–1989 წლებში რესპუბლიკური სტომატოლოგიური პოლიკლინიკის ექიმი–მეთოდისტი. 1989–1993 წლებში პაროდონტოზის განყოფილების ექიმი–სტომატოლოგი. 1993 წლიდან თბილისის სახელმწიფო სამედიცინო ინსტიტუტის სტომატოლოგიური კლინიკის ექიმი–სტომატოლოგია. ავტორია 16 ნაბეჭდი სამეცნიერო ნაშრომის სტომატოლოგიის აქტუალურ საკითხებზე. 1992 წელს დაიცვა საკანდიდატო დისერტაციის თემა — „საქართველოს რესპუბლიკის მოზრდილი მოსახლეობის სტომატოლოგიურ დაავადებათა გავრცელების შესწავლა და ამბულატორიულ–თერაპიული და ქირურგიულ–სტომატოლოგიური დახმარებისათვის ექიმთა ნორმატივების მოთხოვნების განსაზღვრა.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ ედიკოსთა ბიოგრაფიული ენციკლოპედია თბ., 2000 გვ. 45 თამარ ბრეგაძე — საქართველოს ბიოგრაფიული ლექსიკონი
ჯოჯუგ-მარჯანლი

ჯოჯუგ-მარჯანლი (აზერ. Cocuq Mərcanlı) — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში, სოფელ ჩახირლის ადმინისტრაციულ თემში. 1993 წლიდან ოკუპირებული იყო სომხეთის შეიარაღებული ძალების მიერ. აზერბაიჯანის შეიარაღებულმა ძალებმა 1994 წელს ჰორადიზის ოპერაციის დროს სოფელი დაიბრუნეს. ↑ https://report.az/multimedia/cocuq-mercanli-sakinleri-nece-yasayir-foto-vi-deoreportaj/
ჩულუ (ჯაბრაილის რაიონი)

ჩულუ (აზერ. Çullu) — სოფელი აზერბაიჯანში, ზემო ყარაბაღის რეგიონში, ჯაბრაილის რაიონში. 1993 წლის 23 აგვისტოდან ოკუპირებული იყო სომხეთის შეიარაღებული ძალების მიერ. 2020 წლის 28 ოქტომბერს აზერბაიჯანის შეიარაღებულმა ძალებმა სოფელი დაიბრუნეს. ↑ Bu kəndlər də işğaldan azad edildi - Prezident elan etdi (28 ოქტომბერი 2020). ციტირების თარიღი: 28 ოქტომბერი 2020. (აზერბაიჯანული)
Foo Fighters

Foo Fighters — ამერიკული როკ-ჯგუფი, ჩამოყალიბებული დეივ გროლის მიერ 1995 წელს. ჯგუფს სახელი მეორე მსოფლიო ომის ტერმინის Foo Fighter-ის მიხედვით ჰქვია. ამერიკელი მფრინავები ასე უწოდებდნენ ამოუცნობ მფრინავ ობიექტებს და უცნაურ ატმოსფერულ ფენომენებს, რომლებსაც ევროპისა და წყნარი ოკეანეს ცაში ხედავდნენ. ჯგუფმა მსოფლიო აღიარებას მიაღწია და რამდენიმე #1 ჰიტი ჩაწერა, მათ ცნობილ სიმღერებს შორისაა: „This Is a Call“, „Everlong“, „Learn to Fly“, „All My Life“, „Times Like These“, „Best of You“, „DOA“, და „The Pretender“. ჯგუფის ალბომებიდან ორმა, There Is Nothing Left to Lose და One by One საუკეთესო როკ-ალბომის ნომინაციაზე გრემის ჯილდო მოიპოვა. ექვსი სტუდიური ალბომის ფონზე, მათ რამდენიმე ფილმში თავიანთი წვლილი საუნდტრეკის სახით შეიტანეს, მათ შორის სიმღერა „The One“ - 2002 წლის ფილმისთვის „ორინჯი“. მთავარი სტატია: Foo Fighters-ის დისკოგრაფია. სტუდიური ალბომები Foo Fighters (1995) The Colour and the Shape (1997) There Is Nothing Left to Lose (1999) One by One (2002) In Your Honor (2005) Echoes, Silence, Patience & Grace (2007) Wasting Light (2011) Sonic Highways (2014) Concrete and Gold (2017) Medicine at Midnight (2021) შეგიძლიათ იხილოთ მედიაფაილები თემაზე „Foo Fighters“ ვიკისაწყობში. ოფიციალური საიტი Foo Fighters საიტზე Curlie ↑ Young, Alex (12 სექტემბერი, 2014). „Foo Fighters გამოვიდა ამ ფსევდონიმით მიტოვებულ სარკინიგზო გვირაბში“. Consequence of Sound (ინგლისური). დაარქივებულია ორიგინალიდან — December 22, 2016. ციტირების თარიღი: February 17, 2017. შეამოწმეთ თარიღის პარამეტრი |date=-ში (დახმარება) ↑ კრეპსი, დენიელ (June 17, 2021). „Foo Fighters' Bee Gees Tribute Band Announces 'Hail Satin' LP“. Rolling Stone (ინგლისური). დაარქივებულია ორიგინალიდან — June 17, 2021. ციტირების თარიღი: June 17, 2021. ↑ Buchanan, Brett (June 2, 2017). „Dave Grohl Announces New Foo Fighters Member“. Alternative Nation. ციტირების თარიღი: June 3, 2017. ციტატა: „Dave Grohl confirmed in a new interview with Zane Lowe on Beats 1 that longtime keyboardist Rami Jaffee is now an official member of Foo Fighters.“
ადამიანის უფლებათა არაბული ქარტია

ადამიანის უფლებათა არაბული ქარტია (არაბ. الميثاق العربي لحقوق الإنسان‎) — საერთაშორისო ხელშეკრულება, რომელიც მიღებულია არაბული ლიგის მიერ 2004 წელს და ძალაში შევიდა 2008 წელს. ქარტია ეფუძნება ისლამურ ნორმებს. ითვალისწინებს კომიტეტის შექმნას, რომელიც უფლებამოსილია განიხილოს მონაწილე სახელმწიფოების ანგარიშები. ქარტია ძალაში შევიდა არაბთა ლიგის შვიდი წევრის მიერ რატიფიცირების შემდეგ. 2013 წლის მონაცემებით, არაკომერციული ორგანიზაციების სამართლის საერთაშორისო ინსტიტუტის მიხედვით, კონვენცია რატიფიცირებულია იორდანიის, ბაჰრეინის, ლიბიის, ალჟირის, არაბთა გაერთიანებული საემიროების, პალესტინის, იემენის, ერაყის, ქუვეითის, ლიბანის, კატარის, საუდის არაბეთის, სირიის მიერ. ხელმოწერილია, მაგრამ არ არის რატიფიცირებული - სუდანის, მაროკოს, ეგვიპტეს, ტუნისის მიერ. 2014 წლის თავდაცვის პროექტის (ჯონ ჰოპკინსის უნივერსიტეტის) ხელმძღვანელის თქმით, კონვენციის მონაწილეები არიან იორდანია, ბაჰრეინი, ლიბია, ალჟირი, არაბთა გაერთიანებული საამიროები, პალესტინა, იემენი, ერაყი, ქუვეითი, სუდანი, ყატარი, საუდის არაბეთი, სირია. 2014 წლის არაბული ლიგის ვებსაიტის ინგლისურ ვერსიაში მითითებულია, რომ ქარტიას ხელი მოაწერა 16 ქვეყანამ და რატიფიცირება მოახდინა 11-მა, კონკრეტული ქვეყნები არ არის მითითებული. 2018 წლის მონაცემებით, ქარტიის რატიფიცირება 14-მა ქვეყანამ მოახდინა. 2014 წელს მიღებულ იქნა ადამიანის უფლებათა არაბული სასამართლოს წესდება, რომელიც კომპეტენტური იქნება, განიხილოს დავები ქარტიის იმპლემენტაციის შესახებ მონაწილე სახელმწიფოებს შორის და, შესაბამისი სახელმწიფოს სპეციალური ნებართვით, სახელმწიფოსა და კერძო პირებს შორის. ↑ https://web.archive.org/web/20141129023102/http://www.protectionproject.org/wp-content/uploads/2014/07/The-Arab-Charter-on-Human-Rights_Strasbourg_July2014.pdf ↑ A/HRC/AC/21/CRP.1/Rev.1 § 8 ↑ English Version of the Statute of the Arab Court of Human Rights
ელანდი

ელანდი (შვედ. Öland) — კუნძული ბალტიის ზღვაში, ეკუთვნის შვედეთს. გოტლანდის შემდეგ შვედეთის სიდიდით მეორე კუნძულია. ფართობი 1345 კმ², მოსახლეობა 25,857 ადამიანი (2017). კონტინენტისგან გამოყოფილია კალმარსუნდის სრუტით, რომელზედაც გადებულია 6-კილომეტრიანი ელანდის ხიდი, რომელიც აშენდა 1972 წლის 30 სექტემბერს. სილურული კირქვული დაბალი პლატო, რომლის სიმაღლე აღწევს 57 მ-ს ადგილ-ადგილ დაფარულია მორენული დანალექებით; განვითარებულია კარსტი. გაბატონებულია სემი-კონტინენტური ოკეანური კლიმატი. არის რამდენიმე პატარა მდინარე და ერთი ტბა ჰორნსენი. სკანდინავიისათვის უჩვეულო, თავისებური რელიეფი და ლანდშაფტები ახასიათებს. დასახლებული პუნქტები აქ ნაპირის კალკეულ პლაჟებიან უბნებში მდებარეობს. ალუვიურ სანაპიროზე მოჰყავთ შაქრის ჭარხალი, ჭვავი და კარტოფილი. განვითარებულია მესაქონლეობა. დიდი ქალაქებიდან მნიშვნელოვანია ბორგჰოლმი. ელანდი — სტატია ენციკლოპედია ბრიტანიკიდან (ინგლისური)